Biatlon savez Srbije

Dečanska 8

Beograd 11000

Na osnovu člana 28. i shodno članu 64. stav 13. Statuta Biatlon saveza Srbije, donosi se

**R E Š E NJ E**

**O UTVRĐIVANJU STATUSA ČLANOVA BIATLON SAVEZA SRBIJE**

**I**

Utvrđuje se da STATUS PUNOPRAVNOG ČLANA u Biatlon savezu Srbije imaju sledeća udruženja – klubovi:

1. SK „Revusa“ Sjenica

2. SK „Zlatibor“ Zlatibor

3. Beogradsko smucarsko sportsko drustvo „Biatlon“ Beograd

**II**

Utvrđuje se da STATUS PRIDRUŽENOG ČLANA u Biatlon savezu Srbije imaju sledeća udruženja – klubovi:

1. „Biatlon savez Beograda“

2. Sportsko drustvo „Tonus“

3. Sportsko drustvo „Gorstak“

4. Sportsko drustvo „Vukovi“

5. SK „Biatlon“ Novi Sad

6. SD „ Novolin“ Novi Sad

7. SK „Sjenica“ Sjenica

8. SK „Pester“ Sjenica

9. SK „Zvezda“ Zlatibor

**III**

Ovo rešenje objaviti na zvaničnoj internet stranici (internet prezentaciji) Biatlon saveza Srbije.

**O b r a z l o ž e nj e**

Članom 28. propisano je da se status članstva u Biatlon savezu Srbije utvrđuje verifikacijom članstva svake godine, da status člana utvrđuje Upravni odbor Saveza na osnovu izveštaja Generalnog sekretara saveza o ispunjenju uslova za članstvo u Savezu u skladu sa odredbama Statuta, a nakon okončanja takmičarske sezone, zaključno sa 1. aprilom tekuće godine.

Vršilac dužnosti Generalnog sekretara Saveza svojim izveštajem od 02. 06. 2025. godine utvrdio je koja uduženja – klubovi ispunjavaju uslove za članstvo u Savezu u skladu sa odredbama Statuta Saveza, i to za punopravno članstvo u Savezu, kao i za status pridruženog člana Saveza.

Članom 64. stav 13. propisano je da, ukoliko prevremeno prestane mandat više od polovine članova Upravnog odbora, do izbora novog Upravnog odbora poslove iz njegove nadležnosti obavlja Predsednik Saveza.

Shodno navedenom, a u skladu sa izveštajem Vršioca dužnosti Generalnog sekretara Saveza, Predsednik Saveza doneo je rešenje kao u dispozitivu.

**PRAVNA POUKA**: Na ovo rešenje članovi Saveza imaju pravo prigovora Skupštini Biatlon saveza Srbije, čija je odluka konačna.

Beograd, Predsednik Biatlon saveza Srbije

03. 06. 2025. год. Velimir Vukadin, s.r.